proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Orde do 2 de xaneiro de 2024 pola que se establecen as bases reguladoras das axudas destinadas á mellora das estruturas de produción das explotacións agrarias, no marco do Plan estratéxico da política agraria común de España 2023-2027, cofinanciadas polo Fondo Europeo Agrícola de Desenvolvemento Rural (Feader), e se convocan para o ano 2024 (códigos de procedemento MR404A, MR404B, MR405D, MR405E, MR405F e MR405G).
Consellería do Medio Rural — III. Outras disposicións — 12/04/2024

Advertidos erros na orde antes citada, publicada no Diario Oficial de Galicia número 15, do 22 de xaneiro, cómpre facer as oportunas correccións:
Na páxina 5395, na alínea c) a., onde dí: «Subintervención 68611_01 Incorporación agraria», debe dicir: «Subintervención 69611_01 Incorporación agraria».
Na páxina 5395, na alínea d) a., onde dí: «Subintervención 68612_01 Novas persoas agricultoras», debe dicir: «Subintervención 69612_01 Novas persoas agricultoras».
Na páxina 5420, no número 2 do artigo 31, referido á xustificación e ao pagamento da axuda, onde di: «Non se proporán para pagamento as certificacións inferiores a 5.000 euros de investimento», debe dicir: «Non se proporán para o pagamento as certificacións inferiores ao investimento elixible mínimo».
Na páxina 5429, no número 3 do artigo 37, referido á xustificación e ao pagamento da axuda, onde di: «Non se proporán para pagamento as certificacións inferiores a 20.000 euros de investimento», debe dicir: «Non se proporán para o pagamento as certificacións inferiores ao investimento elixible mínimo».
Na páxina 5490, no referido á puntuación do criterio de explotación vinculada cunha incorporación dunha persoa moza agricultura na subintervención 68411_01 Investimentos en explotacións, onde di: «Ten unha axuda para o establecemento de persoa novas agricultoras concedida nas últimas cinco convocatorias: 5 puntos», debe dicir: «Ten unha axuda para o establecemento de persoas mozas agricultoras concedida nas últimas cinco convocatorias: 5 puntos».
Na páxina 5492, no referido á puntuación do criterio de explotación vinculada cunha incorporación dunha persoa moza agricultura na subintervención 68412_01 Explotacións, onde di: «Ten unha axuda para o establecemento de persoas novas agricultoras concedida nas últimas cinco convocatorias: 5 puntos», debe dicir: «Ten unha axuda para o establecemento de persoas mozas agricultoras concedida nas últimas cinco convocatorias: 5 puntos».
EXTRACTO da Resolución do 10 de abril de 2024, conxunta da Axencia Galega de Innovación e do Instituto Galego de Promoción Económica, pola que se modifica a Resolución do 18 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas destinadas a apoiar as misións de especialización intelixente de Galicia, no marco da Estratexia de especialización intelixente de Galicia RIS3 2021-2027, e se procede á súa convocatoria para o ano 2024 (código de procedemento IN856C).
Axencia Galega de Innovación — III. Outras disposicións — 12/04/2024

BDNS (Identif.): 741789.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS)
(http://www.pap.minhap.gob.es/bdnstrans/index).
Primeiro
Modificación do prazo de presentacións de solicitudes
Modifícase o artigo 5 no referente ao prazo de presentación de solicitudes, que pasa de 60 a 90 días naturais.
Segundo.
Modificación do artigo 7 no relativo á intensidade das axudas
As axudas concederanse en forma de subvencións. A contía máxima da axuda que pode ser concedida aos proxectos seleccionados determinarase sobre o investimento subvencionable de cada beneficiario e será conforme os límites de intensidade previstos nos artigos 14, 25, 28 e 29 do Regulamento (UE) núm. 651/2014 (RXEC) e de acordo coa seguinte táboa:
A contía máxima da axuda que pode ser concedida aos proxectos de investimento produtivo para pemes será conforme os seguintes límites de intensidade:
Santiago de Compostela, 10 de abril de 2024
Patricia Argerey Vilar
Directora da Axencia Galega
de Innovación
Covadonga Toca Carús
Directora do Instituto Galego
de Promoción Económica
DECRETO 151/2024, do 27 de maio, polo que se nomea director da Axencia Galega da Calidade Alimentaria a Martín Alemparte Vidal.
Consellería do Medio Rural — II. Autoridades e persoal — 28/05/2024

En virtude do establecido no artigo 18.2 dos estatutos da Axencia Galega da Calidade Alimentaria aprobados polo Decreto 52/2018, do 5 de abril, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia na súa reunión do día vinte e sete de maio de dous mil vinte e catro,
Nomeo director da Axencia Galega da Calidade Alimentaria a Martín Alemparte Vidal.
Santiago de Compostela, vinte e sete de maio de dous mil vinte e catro
DECRETO 150/2024, do 27 de maio, polo que se dispón que cese José Luis Cabarcos Corral como director da Axencia Galega da Calidade Alimentaria.
Consellería do Medio Rural — II. Autoridades e persoal — 28/05/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural, e logo de deliberación do Consello da Xunta de Galicia, na súa reunión do día vinte e sete de maio de dous mil vinte e catro,
Que cese como director da Axencia Galega da Calidade Alimentaria José Luis Cabarcos Corral, agradecéndolle os servizos prestados.
Santiago de Compostela, vinte e sete de maio de dous mil vinte e catro
RESOLUCIÓN do 13 de maio de 2024 pola que se dá publicidade dos convenios de colaboración subscritos no primeiro cuadrimestre do ano 2024.
Augas de Galicia — III. Outras disposicións — 23/05/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o primeiro cuadrimestre do ano 2024, que se incorpora como anexo a esta resolución.
Santiago de Compostela, 13 de maio de 2024
RESOLUCIÓN do 13 de maio de 2024, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 9 de maio de 2023 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), e se procede á súa convocatoria para o ano 2023 (código de procedemento TR340E).
Consellería de Emprego, Comercio e Emigración — III. Outras disposicións — 23/05/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
(DOG) as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro
Ordenar a publicación no DOG das subvencións concedidas ao abeiro da Orde do 9 de maio de 2023 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), e se procede á súa convocatoria para o ano 2023 (código de procedemento TR340E, DOG núm. 101, do 30 de maio).
Santiago de Compostela, 13 de maio de 2024
RESOLUCIÓN do 14 de maio de 2024 pola que se anuncia o acordo do Pleno de publicación de cinco informes de fiscalización.
Consello de Contas de Galicia — III. Outras disposicións — 23/05/2024

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e a publicación polo Pleno do Consello de Contas de Galicia, con data do 29 de abril, dos seguintes informes:
– Informe de fiscalización sobre as contas anuais das sociedades mercantís autonómicas [1632019-02].
– Informe económico-financeiro das entidades instrumentais autonómicas, exercicio 2022 [1902023-01].
– Informe de fiscalización da conta xeral do Servizo Galego de Saúde, exercicio 2022 [1802023-01].
– Informe de fiscalización da asistencia sanitaria con medios alleos na área sanitaria de Ourense, Verín e O Barco de Valdeorras [1802023-04].
– Informe de fiscalización da conta xeral da Comunidade Autónoma, exercicio 2022 [1602023_01].
Ligazón para acceder aos textos completos dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 14 de maio de 2024
EXTRACTO da Resolución do 8 de maio de 2024 pola que se convocan bolsas de prácticas do programa Campus rural, dirixidas ao estudantado desta universidade para o curso 2023/24.
Universidade de Vigo — III. Outras disposicións — 20/05/2024

BDNS (Identif.): 760156.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto íntegro se pode consultar na Base de datos nacional de subvencións:
(https://www.infosubvenciones.es/bdnstrans/GE/es/convocatoria/760156)
Primeiro.
Persoas beneficiarias
Alumnado que está matriculado en titulacións oficiais de grao e mestrado no curso académico 2023/24.
Segundo.
Obxecto
O obxectivo que se persegue é que o estudantado universitario de calquera titulación oficial poida completar a súa formación mediante a realización de prácticas académicas, tanto curriculares como extracurriculares, no ámbito rural, en zonas con problemas de despoboamento, e resida nel para coñecelo en profundidade e convivir e colaborar coa súa xente, de modo que poidan velo como un lugar de oportunidades para o desenvolvemento do seu futuro profesional.
Terceiro.
Bases reguladoras
Resolución pola que se convocan bolsas de prácticas do programa Campus rural, dirixidas ao estudantado da Universidade de Vigo para o curso 2023/24.
Cuarto.
Contía
A contía total do crédito destinado a estas axudas é de sesenta e dous mil novecentos trinta e cinco euros con cincuenta e oito céntimos (62.935,58 €).
Quinto.
Prazo de presentación de solicitudes
Desde o 10 ao 30 de maio de 2024.
Vigo, 8 de maio de 2024
RESOLUCIÓN do 14 de maio de 2024 pola que se dá publicidade aos convenios de colaboración subscritos no primeiro cuadrimestre do ano 2024.
Axencia Galega das Industrias Culturais — III. Outras disposicións — 23/05/2024

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos pola Axencia Galega das Industrias Culturais no primeiro cuadrimestre do ano 2024, que se incorpora como anexo a esta resolución.
Santiago de Compostela, 14 de maio de 2024
EXTRACTO da Resolución do 29 de abril de 2024 pola que se establecen as bases reguladoras de subvencións, en réxime de concorrencia non competitiva, para o desenvolvemento de proxectos de programación musical na Rede galega de música ao vivo en salas privadas habilitadas legalmente para organizar espectáculos musicais, e se procede á súa convocatoria para o ano 2024 (código de procedemento CT302D).
Axencia Galega das Industrias Culturais — III. Outras disposicións — 20/05/2024

BDNS (Identif.): 760658.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións http://www.pap.minhap.gob.es/bdnstrans/index
Primeiro.
Persoas beneficiarias
Poderán acceder a esta convocatoria as persoas físicas (autónomas) ou xurídicas privadas domiciliadas en Galicia ou nun territorio membro da Unión Europea ou asociado ao Espazo Económico Europeo, propietarios, ou posuidores de calquera título válido en dereito, de espazos de exhibición musical privados, situados na Comunidade Autónoma, habilitados legalmente, coa correspondente licenza ou permiso municipal, para organizar espectáculos musicais en directo con público.
Tamén poderán ser persoas beneficiarias, sempre que cumpran cos requisitos anteriormente sinalados, as agrupacións de persoas físicas ou xurídicas privadas, comunidades de bens ou calquera outro tipo de unidade económica ou patrimonio separado que, mesmo carecendo de personalidade xurídica, poidan levar a cabo o obxecto da subvención, de conformidade co disposto no artigo 8.3 da Lei 9/2007, do 13 de xuño, de subvencións de Galicia.
Segundo.
Finalidade
Fixar as bases reguladoras das subvencións, en concorrencia non competitiva, para o desenvolvemento de proxectos de programación musical na Rede galega de música ao vivo en salas privadas habilitadas legalmente para organizar espectáculos musicais, contribuíndo ao desenvolvemento ordinario da programación das salas (código de procedemento C302D).
Terceiro.
Bases reguladoras
Resolución do 29 de abril de 2024 pola que se establecen as bases reguladoras de subvencións, en réxime de concorrencia non competitiva, para o desenvolvemento de proxectos de programación musical na Rede galega de música ao vivo en salas privadas habilitadas legalmente para organizar espectáculos musicais, e se procede á súa convocatoria para o ano 2024 (código de procedemento CT302D).
Cuarto.
Importe
O crédito asignado ao financiamento da subvención é de 400.000 euros con cargo á aplicación orzamentaria 10.A1.432B.770.0, do código de proxecto 2015-00003, distribuído en dúas anualidades, 200.000 euros no ano 2024 e 200.000 euros no ano 2025.
Quinto.
Prazo de presentación de solicitudes
O prazo para a presentación das solicitudes será dun mes, contado desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 29 de abril de 2024
RESOLUCIÓN do 8 de maio de 2024, da Dirección Xeral de Ordenación e Innovación Educativa, pola que se designan os membros e se fai pública a composición do tribunal que elaborará, supervisará e avaliará a proba para a concesión dos premios extraordinarios de bacharelato correspondentes ao curso 2023/24, e se ditan instrucións para a realización da proba correspondente.
Consellería de Educación, Ciencia, Universidades e Formación Profesional — III. Outras disposicións — 20/05/2024

A Orde da Consellería de Educación, Ciencia, Universidades e Formación Profesional, do 19 de abril de 2024, pola que se convocan os premios extraordinarios de bacharelato correspondentes ao curso 2023-24 (
Diario Oficial de Galicia
núm. 83, do 26 de abril), establece no seu artigo 13 que para elaborar, supervisar e avaliar a proba, a persoa titular da Dirección Xeral de Ordenación e Innovación Educativa designará un tribunal composto por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de Educación.
De conformidade co establecido no citado artigo 13 e na disposición derradeira primeira da citada Orde do 19 de abril de 2024, esta dirección xeral
Primeiro. Designar os membros do tribunal que deberán elaborar, supervisar e avaliar a proba para a concesión dos premios extraordinarios de bacharelato correspondentes ao curso 2023-24 e facer pública a súa composición, que é a que figura no anexo desta resolución.
Segundo. Fixar a data, o horario, os lugares de realización da proba e condicións de presentación das persoas candidatas.
1. A proba terá lugar o día 19 de xuño de 2024 de acordo co seguinte horario:
– Ás 9.15 horas, presentación das persoas candidatas.
– Das 10.00 ás 12.00 horas, primeira parte da proba.
– Das 12.30 ás 14.30 horas, segunda parte da proba.
2. Lugares en que se realizará a proba.
Os lugares en que se realizará a proba publicaranse no portal educativo (https://www.edu.xunta.gal) e na páxina de inicio da aplicación informática «PremiosEdu» (https://www.edu.xunta.gal/premiosedu).
As persoas candidatas deberán realizar a proba, con carácter xeral, na provincia a que pertenza o centro educativo en que se encontre o seu expediente académico. A Dirección Xeral de Ordenación e Innovación Educativa poderá autorizar cambios de sede por causas debidamente xustificadas.
Terceiro. Presentación das persoas candidatas
Para a realización da proba, as persoas candidatas deberán presentarse no lugar asignado ás 9.15 horas e acreditarán a súa identidade co DNI, pasaporte ou calquera outro documento recoñecido en dereito.
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 8 de maio de 2024
EXTRACTO da Orde do 7 de maio de 2024 pola que se regula a participación no fondo solidario de libros de texto e se convocan as axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2024/25 (códigos de procedemento ED330B, ED330G e ED330H).
Consellería de Educación, Ciencia, Universidades e Formación Profesional — III. Outras disposicións — 20/05/2024

BDNS (Identif.): 760945.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (https://www.pap.minhap.gob.es/bdnstrans/index).
Primeiro.
Beneficiarias
Aquelas familias con alumnado matriculado en centros docentes da Comunidade Autónoma de Galicia sostidos con fondos públicos nas modalidades de gratuidade solidaria que se relacionan a seguir:
a) Fondo solidario de libros de texto do alumnado matriculado en 3º, 4º, 5º e 6º de educación primaria (EP), e en 1º, 2º, 3º e 4º de ensino secundario obrigatorio (ESO).
b) Axudas para adquirir libros de texto destinadas ao alumnado matriculado en 1º e 2º de EP, e en educación especial (EE), así como as axudas que pode recibir o alumnado incluído na disposición adicional primeira da orde.
c) Axudas para material escolar destinadas ao alumnado matriculado en EP, ESO e EE.
Segundo.
Obxecto
As distintas modalidades de axudas teñen como obxecto apoiar as familias con menos ingresos para dispoñer dos libros de texto e material escolar.
Terceiro.
Bases reguladoras
Orde do 7 de maio de 2024 pola que se regula a participación no fondo solidario de libros de texto e se convocan as axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2024/25 (códigos de procedemento ED330B, ED330G e ED330H).
Cuarto.
Importe
Fondo solidario de libros de texto: financiado cunha dotación total de 1.000.000,00 euros para o ano 2024 e de 200.000,00 euros para o ano 2025.
Axudas de libros de texto: financiadas cunha dotación total de 6.000.000,00 euros para o ano 2024 e de 400.000 euros para o ano 2025. Esta actuación está cofinanciada polo Ministerio de Educación, Formación Profesional e Deportes.
Material escolar: financiado cunha dotación total de 9.000.000,00 euros para o ano 2024 e de 400.000,00 euros para o ano 2025.
Quinto.
Prazo de presentación de solicitudes
Iniciarase o día seguinte ao da publicación desta orde no
Diario Oficial de Galicia
e rematará o día 21 de xuño de 2024. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 31 de marzo de 2025.
Santiago de Compostela, 7 de maio de 2024
ORDE do 13 de maio de 2024 pola que se dispón o nomeamento dunha vogal do Consello Reitor da entidade pública empresarial Portos de Galicia.
Consellería do Mar — II. Autoridades e persoal — 22/05/2024

O Consello Reitor é o órgano superior colexiado de dirección da entidade pública empresarial Portos de Galicia, tal como determina o artigo 13 da Lei 6/2017, do 12 de decembro, de portos de Galicia. A súa disposición transitoria novena, engadida polo artigo 17 da Lei 3/2018, do 26 de decembro, de medidas fiscais e administrativas, dispón que mentres non se estableza regulamentariamente o número de vogais do Consello Reitor, a composición do dito órgano e o réxime de substitucións serán os establecidos nos artigos 10 e 11 do Regulamento de Portos de Galicia, aprobado polo Decreto 227/1995, do 20 de xullo, e que o nomeamento dos vogais o realizará a persoa titular da consellería competente en materia de portos, conforme dispón o artigo 13.2 da Lei 6/2017, do 12 de decembro.
O artigo 10 do Regulamento, no seu número 3, determina que dos dez vogais representantes da Administración autonómica no Consello Reitor, dous o serán en representación da Consellería do Mar.
Polo exposto, no exercicio da facultade atribuída,
O nomeamento de Marta Barreiro Castro como vogal no Consello Reitor da entidade pública empresarial Portos de Galicia, en representación da Consellería do Mar.
Santiago de Compostela, 13 de maio de 2024
DECRETO 129/2024, do 13 de maio, polo que se nomea director do ente público Portos de Galicia a Juan Sanmartín Ferreiro.
Consellería do Mar — II. Autoridades e persoal — 14/05/2024

En virtude do establecido no artigo 15.2 da Lei 6/2017, do 12 de decembro, de portos de Galicia, nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Mar, e logo de deliberación do Consello da Xunta de Galicia na súa reunión do día trece de maio de dous mil vinte e catro,
Nomeo director do ente público Portos de Galicia a Juan Sanmartín Ferreiro.
Santiago de Compostela, trece de maio de dous mil vinte e catro
RESOLUCIÓN do 2 de maio de 2024 pola que se publican os convenios de colaboración asinados no primeiro cuadrimestre de 2024.
Axencia Galega de Desenvolvemento Rural — III. Outras disposicións — 13/05/2024

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2024 e que figuran no anexo.
Santiago de Compostela, 2 de maio de 2024
RESOLUCIÓN do 30 de abril de 2024, da Secretaría Xeral de Emprego e Relacións Laborais, pola que se lles dá publicidade ás axudas concedidas ao abeiro da Orde do 9 de maio de 2023, pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade de 2023 (código de procedemento TR802R).
Consellería de Emprego, Comercio e Emigración — III. Outras disposicións — 13/05/2024

En cumprimento do disposto no artigo 14.1 da Orde do 9 de maio de 2023 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade de 2023 (DOG núm. 102, do 31 de maio); no artigo 17 da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia,
Que se proceda á publicación da axuda concedida que se indica no anexo, cun importe total de 1.989.985,84 euros, con cargo ás aplicacións orzamentarias: 11.30.324C.471.0 e 11.30.324C.771.0 dos orzamentos xerais da Comunidade Autónoma de Galicia para o exercicio 2023.
Santiago de Compostela, 30 de abril de 2024
EXTRACTO da Orde do 29 de abril de 2024 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se convocan para o ano 2024 (código de procedemento CT104B).
Consellería de Cultura, Lingua e Xuventude — III. Outras disposicións — 13/05/2024

BDNS (Identif.): 760189.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Empresarios (persoas físicas ou xurídicas) e as persoas físicas e xurídicas sen ánimo de lucro que promovesen as intervencións arqueolóxicas comprendidas no ámbito da presente orde, desenvoltas en bens inmobles de titularidade privada, sempre que non se atopen en ningún dos supostos dos números 2 e 3 do artigo 10 da Lei de subvencións de Galicia, e que cumpran os seguintes requisitos:
a) Que as actuacións arqueolóxicas estean autorizadas e fosen realizadas desde o ano 2017 en diante e estean finalizadas na data de publicación desta orde.
b) Que as actuacións se desenvolvesen conforme os proxectos arqueolóxicos presentados e se cumprisen as obrigas de responsabilidade da dirección, de acordo co establecido no Decreto 199/1997, que regula a actividade arqueolóxica na Comunidade Autónoma de Galicia.
c) Que se acredite a presentación e a entrega dos correspondentes informes valorativos ou das memorias técnicas e da acta de depósito dos materiais de acordo co citado Decreto 199/1997.
Segundo. Finalidade
A concesión de axudas, polo procedemento abreviado de concorrencia non competitiva, aos promotores particulares de calquera tipo de obras que afecten un conxunto histórico, zona arqueolóxica ou xacementos catalogados ou inventariados, nos casos en que a Consellería de Cultura, Lingua e Xuventude ou a figura de planeamento vixente determine a necesidade de realizar intervencións arqueolóxicas, en concepto de colaboración no financiamento do custo da execución do proxecto arqueolóxico realizado de acordo cos requisitos establecidos nos artigos 96 e 97 da Lei 5/2016, do 4 de maio, do patrimonio cultural de Galicia.
Terceiro. Bases reguladoras
Orde do 29 de abril de 2024 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se convocan para o ano 2024.
Cuarto. Importe
Para a concesión das subvencións convocadas destinarase un crédito total de 50.000,00 euros coa seguinte distribución por aplicacións orzamentarias:
10.05.433A.770.0: 25.000,00 €.
10.05.433A.781.2: 25.000,00 €.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 29 de abril de 2024
EXTRACTO da Orde do 2 de maio de 2024 pola que se modifica a Orde do 27 de febreiro de 2024 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Consellería do Medio Rural — III. Outras disposicións — 06/05/2024

BDNS (Identif.): 747398.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Prazo de presentación da solicitude única
O prazo de presentación da solicitude única iniciarase o día seguinte ao da publicación desta orde no
Diario Oficial de Galicia
e finalizará o 31 de maio, ambos incluídos. Non obstante, admitiranse solicitudes ata a data de finalización do prazo de modificación da solicitude única, de acordo coas condicións establecidas no artigo 108.3 do Real decreto 1048/2022.
Unha vez finalizado o prazo para a presentación da solicitude única, as persoas solicitantes poderán modificar a solicitude ata o 15 de xuño incluído.
Santiago de Compostela, 2 de maio de 2024
RESOLUCIÓN do 24 de abril de 2024 que modifica a composición do Comité Territorial de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 07/05/2024

O presidente do Comité Territorial de Ética da Investigación de Pontevedra-Vigo-Ourense comunicou o día 28 de febreiro de 2024 a proposta de modificación da composición do referido comité.
Antecedentes:
1. Mediante a Resolución do 11 de marzo de 2022, que se publicou no
Diario Oficial de Galicia
do 23 de marzo de 2022, concedeuse a renovación da acreditación do Comité Territorial de Ética da Investigación de Pontevedra-Vigo-Ourense e nomeáronse como membros as persoas que se relacionaban no seu anexo.
2. O presidente do devandito comité comunica a proposta de modificación da súa composición, consistente, dunha banda, na renuncia por petición propia de Míriam Vázquez Campo e de Ana Batalla Cebey, e doutra, no nomeamento de Ana Belén Rodríguez Feijóo e de Laura Salgado Boquete.
Consideracións legais e técnicas:
1. O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o número 1 do artigo 9, «unha composición multidisciplinar e estarán formados por un mínimo de nove e un máximo de quince membros de xeito que se asegure a súa independencia, competencia e experiencia na toma de decisións e no cumprimento das súas funcións».
Na actualidade, coa referida proposta a composición do Comité Territorial de Ética da Investigación de Pontevedra-Vigo-Ourense axústase ao tope numérico indicado no parágrafo anterior.
2. O número 5 do artigo 9 do decreto establece que «os membros destes comités serán designados e nomeados pola persoa titular da consellería competente en materia de sanidade, por proposta da Secretaría Xeral Técnica, e garantirase en todo caso a representación equilibrada de homes e mulleres. O/a presidente/a, vicepresidente/a, secretario/a e vicesecretario/a serán elixidos/as polo propio comité de entre os seus membros».
3. O número 6 do artigo 9 dispón: «o nomeamento efectuarase por un período coincidente co de vixencia da acreditación do Comité, aínda que poderá ser revogado ben por solicitude de baixa da persoa interesada, ben por se modificaren as circunstancias que motivaron a súa designación de modo que supoña a perda dos requisitos para integrar o Comité, ou ben por incumprimento notorio das súas funcións, a criterio do Comité, e logo de audiencia do/da interesado/a».
Logo de ver o que se expuxo, e de acordo coa proposta do 12.4.2024 que efectuou a Secretaría Xeral Técnica da Consellería de Sanidade,
O cesamento, por causa de renuncia, de Míriam Vázquez Campo e de Ana Batalla Cebey como membros do Comité Territorial de Ética da Investigación de Pontevedra-Vigo-Ourense.
Así mesmo, o nomeamento de Ana Belén Rodríguez Feijóo e de Laura Salgado Boquete como novos membros do citado comité.
Santiago de Compostela, 24 de abril de 2024
RESOLUCIÓN do 15 de abril de 2024 pola cal se publica o plan de estudos do máster universitario en Patrimonio Cultural Dixital.
Universidade de Santiago de Compostela — III. Outras disposicións — 03/05/2024

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 17 de outubro de 2023 (publicado no BOE nº 259, do 30 de outubro, e mediante a resolución da Secretaría Xeral de Universidades do 19 de outubro).
Esta reitoría, de conformidade co disposto no artigo 8.3 da Lei orgánica 2/2023, do 22 de marzo, do sistema universitario, e no artigo 27.4 do Real decreto 822/2021, resolve publicar o plan de estudos conducente á obtención do título oficial de máster universitario en Patrimonio Cultural Dixital pola Universidade da Coruña e a Universidade de Santiago de Compostela.
Santiago de Compostela, 15 de abril de 2024
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
ORDE do 30 de abril de 2024 pola que se fixa o prezo privado para a venda ao público dunha publicación editada pola Axencia Galega da Calidade Alimentaria.
Consellería do Medio Rural — III. Outras disposicións — 06/05/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da referida lei determina que os prezos privados serán fixados polas consellerías, logo do informe favorable da consellería competente en materia de facenda, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras. Para estes efectos, a consellería correspondente remitirá á Consellería de Facenda e Administración Pública o proxecto normativo xunto coa memoria económica en que se xustifiquen os aspectos anteriores. A norma que fixe este prezo deberá ser publicada no
Diario Oficial de Galicia
.
Na súa virtude, e segundo se recolle na Lei 1/1983, do 22 de febreiro, de normas reguladoras da Xunta e da súa Presidencia, e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público dunha publicación editada pola Axencia Galega da Calidade Alimentaria e que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 30 de abril de 2024
RESOLUCIÓN do 15 de abril de 2024 pola cal se publica o plan de estudos do máster universitario en Ciencia e Tecnoloxías da Información Cuántica.
Universidade de Santiago de Compostela — III. Outras disposicións — 03/05/2024

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 17 de outubro de 2023 (publicado no BOE nº 259, do 30 de outubro, e mediante Resolución da Secretaría Xeral de Universidades do 19 de outubro).
Esta reitoría, de conformidade co disposto no artigo 8.3 da Lei orgánica 2/2023, do 22 de marzo, do sistema universitario, e no artigo 27.4 do Real decreto 822/2021, resolve publicar o plan de estudos conducente á obtención do título oficial de máster universitario en Ciencia e Tecnoloxías da Información Cuántica pola Universidade da Coruña, a Universidade de Santiago de Compostela e a Universidade de Vigo.
Santiago de Compostela, 15 de abril de 2024
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
De forma voluntaria, o alumnado poderá acollerse a un dos tres itinerarios específicos: Computación Cuántica, Comunicacións Cuánticas e Física da Información Cuántica.
A realización dun itinerario poderá ser reflectida como información complementaria no suplemento europeo ao título de máster (SET). A dita realización require superar as materias contidas no módulo correspondente ao dito itinerario (15 créditos) e elixir o resto (12 créditos) entre todas as materias optativas ofertadas (incluídas as dos outros módulos).
RESOLUCIÓN do 24 de abril de 2024 pola que se dá publicidade das axudas concedidas ao abeiro da Orde do 20 de decembro de 2023 pola que se establecen as bases reguladoras para a concesión das axudas para o libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2024 (Diario Oficial de Galicia número 11, do 16 de xaneiro de 2024).
Consellería de Cultura, Lingua e Xuventude — III. Outras disposicións — 06/05/2024

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 16 da orde de convocatoria, a resolución definitiva publicarase no
Diario Oficial de Galicia
e na páxina web https://www.cultura.gal. Esta publicación substituirá a notificación persoal e producirá os mesmos efectos.
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.04.432A.770.0 do procedemento CT221C de axudas para o libro galego, no que se refire á tradución para outras linguas de obras publicadas orixinariamente en galego e a tradución para o galego de obras publicadas orixinariamente noutras linguas.
Santiago de Compostela, 24 de abril de 2024
RESOLUCIÓN do 15 de abril de 2024 pola que se publica a modificación do plan de estudos e o cambio de denominación de máster universitario en Avogacía pola de máster universitario en Avogacía e Procuradoría.
Universidade de Santiago de Compostela — III. Outras disposicións — 03/05/2024

Unha vez obtida a verificación inicial do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, estableceuse o carácter oficial do título de máster universitario en Avogacía pola Universidade de Santiago de Compostela por Acordo do Consello de Ministros do 8 de marzo de 2013 (publicado no BOE nº 97, do 23 de abril).
Posteriormente, o Consello de Universidades, mediante Resolución do 18 de xullo de 2023, logo do informe favorable da Axencia para a Calidade do Sistema Universitario de Galicia, aprobou a modificación do plan de estudos do referido título, que pasa a denominarse máster universitario en Avogacía e Procuradoría pola Universidade de Santiago de Compostela.
En consecuencia, esta reitoría, de conformidade co disposto no artigo 32.5 do Real decreto 822/2021, do 28 de setembro, resolve publicar o plan de estudos modificado conducente á obtención do título oficial de máster universitario en Avogacía e Procuradoría pola Universidade de Santiago de Compostela.
Santiago de Compostela, 15 de abril de 2024
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 24 de abril de 2024 pola que se anuncia o acordo de publicación do informe de fiscalización da conta xeral das entidades locais de Galicia, exercicio 2022.
Consello de Contas de Galicia — III. Outras disposicións — 03/05/2024

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e a publicación polo Pleno do Consello de Contas de Galicia, do 11 de abril, do seguinte informe:
– «[1702023-01] «Informe de fiscalización da conta xeral das entidades locais de Galicia, exercicio 2022».
Ligazón para acceder ao texto completo do informe:
1702023-01_A1_Informe_Conta_Xeral_Entidades_Locais_2022_G.docx (ccontasgalicia.es)
Santiago de Compostela, 24 de abril de 2024
ORDE do 17 de abril de 2024 pola que se modifica a autorización, por cambio da súa denominación específica, do centro privado Seminario Diocesano Sagrado Corazón, de Lugo.
Consellería de Educación, Ciencia, Universidades e Formación Profesional — III. Outras disposicións — 03/05/2024

A persoa representante da titularidade do centro privado (CPR) Seminario Diocesano Sagrado Corazón, de Lugo, solicita o cambio da denominación específica do centro.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e na Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización por cambio da denominación específica do seguinte centro privado (CPR):
Provincia: Lugo.
Concello: Lugo.
Código: 27006425.
Denominación específica actual: Seminario Diocesano Sagrado Corazón.
Nova denominación específica: Seminario Diocesano-San Lorenzo.
Artigo 2.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Disposición final primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, ou recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición final segunda.
Entrada en vigor
Esta orde entrará en vigor ao día seguinte ao da súa publicación no
Diario Oficial de Galicia
.
Santiago de Compostela, 17 de abril de 2024
RESOLUCIÓN do 23 de abril de 2024 pola que se fan públicas as axudas concedidas ao amparo da Orde do 27 de decembro de 2023 (Diario Oficial de Galicia número 12, do 17 de xaneiro), pola que se establecen as bases reguladoras para a concesión de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos galegos.
Consellería de Presidencia, Xustiza e Deportes — III. Outras disposicións — 06/05/2024

Mediante a Orde do 27 de decembro de 2023 (DOG núm. 12, do 17 de xaneiro de 2024) da Vicepresidencia Primeira e Consellería de Presidencia, Xustiza e Deportes, establecéronse as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos.
Vista a proposta de resolución da Comisión de Valoración, en aplicación do artigo 12.1, da referida orde,
Primeiro. Aprobar a concesión das subvencións ás agrupacións de persoal voluntario de protección civil que se detallan no anexo, con cargo á aplicación 05.06.212A.481.0 e código de proxecto 2015 00106 dos orzamentos xerais da Comunidade Autónoma de Galicia, de acordo coa Lei 9/2023, do 27 de decembro, de orzamentos xerais da Comunidade Autónoma de Galicia para o ano 2024 (DOG núm. 246, do 29 de decembro de 2023).
Segundo. Notificarlle o contido desta resolución ás agrupacións de persoal voluntario de protección civil beneficiarias, especificando as condicións particulares que deberán cumprir.
Santiago de Compostela, 23 de abril de 2024
EXTRACTO da Resolución do 26 de abril de 2024 pola que se dá publicidade ao Acordo do Consello de Dirección que aproba as bases reguladoras das axudas á implantación de medidas para o avance no cumprimento de criterios ambientais, sociais e de gobernanza (ASG) nas pemes galegas para o ano 2024, e se procede á súa convocatoria en réxime de concorrencia non competitiva (código de procedemento IG300F).
Instituto Galego de Promoción Económica — III. Outras disposicións — 08/05/2024

BDNS (Identif.): 758934.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS)
(http://www.pap.minhap.gob.es/bdnstrans/index).
Primeiro.
Persoas beneficiarias
As pequenas e medianas empresas (pemes), segundo a definición establecida pola Comisión Europea no anexo I do Regulamento 651/2014 (DOUE L 187, do 26 de xuño de 2014), calquera que sexa a súa forma xurídica, incluídos aos empresarios autónomos, e que teñan un centro de traballo en Galicia no cal se vaia realizar o proxecto.
Segundo.
Obxecto
As axudas concédense en réxime de concorrencia non competitiva e teñen por obxecto a posta en marcha de proxectos para o desenvolvemento e mellora de factores ASG (ambientais, sociais e de gobernanza) nas pemes, cuxa finalidade sexa o desenvolvemento e implantación de solucións avanzadas para a produción, transporte e distribución de materias primas, compoñentes, semielaborados e produtos finais, acadando reducións e aforros na utilización de recursos naturais, auga e enerxía e diminucións na xeración de refugallos, subprodutos ou desperdicios, coa tendencia de converter os refugallos en recursos de uso en outros procesos produtivos; e tamén aquelas actuacións dirixidas a desenvolver a responsabilidade social empresarial e avanzar nos mellores modelos de gobernanza nas organizacións.
Terceiro.
Bases reguladoras
Resolución do 26 de abril de 2024 pola que se dá publicidade ao Acordo do Consello de Dirección que aproba as bases reguladoras das axudas á implantación de medidas para o avance no cumprimento de criterios ambientais, sociais e de gobernanza (ASG) nas pemes galegas para o ano 2024, e se procede á súa convocatoria en réxime de concorrencia non competitiva (código de procedemento IG300F).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741.A.7700 e polos seguintes importes e distribución plurianual: 500.000 € no ano 2024 e 500.000 € no ano 2025.
Quinto.
Prazo de presentación de solicitudes
O prazo de presentación de solicitudes, que en ningún caso será inferior a un mes, iniciarase o día hábil seguinte ao da publicación da convocatoria no
Diario Oficial de Galicia
desde as 8.00 horas e ata as 14.00 horas do día 15 de setembro de 2024, agás que antes desa data se produza o suposto de esgotamento do crédito.
Santiago de Compostela, 26 de abril de 2024